बैठक में युवाओं को जिम्मेदारियां सौंपी गईं
बैठक में युवाओं को जिम्मेदारियां सौंपी गईं
भास्कर संवाददाता |दमोह
आमचौपरा में दद्दा दरबार प्रांगण में शनिवार को महाछात्र संघ की बैठक हुई। जिसमें पदाधिकारियों एवं सदस्यों ने अपने विचार व्यक्त किए। नगर कार्यकारी अध्यक्ष शुभम पाठक ने कहा कि वर्तमान समय में देश की युवा शक्ति का राजनैतिक दुरूपयोग किया जा रहा है एवं स्वतंत्र नेतृत्व को एक कूटनीति की तरह निरंतर कुचला जा रहा है यह किसी से छिपा नहीं है। युवाओं की ऊर्जा का निरंतर दुरूपयोग होने से राष्ट्र प्रगति में जो बाधाएं उतपन्न हो रहीं हैं वह चिंता का विषय है। संयोजक शिवेंद्र तिवारी ने कहा कि संघ विस्तार के लिए कार्य समितियों का गठन किया जा रहा है। इसी क्रम में युवाशक्ति के संचयन के लिए युवाओं को संघ की सर्वसम्मति से जिम्मेदारियां सौंपी गई हैं। जिनमें क्षेत्रीय ग्रामीण अध्यक्ष ललित पाठक, ग्रामीण उपाध्यक्ष चिराग शिवहरे, अभिषेक शुक्ला, संयोजक जगदीश यादव, शुभम शुक्ला सह संयोजक, प्रभारी उमेश चौहान, सह प्रभारी अभिषेक दुबे, कार्यकारी अध्यक्ष राहुल पटेल, कार्यकारी उपाध्यक्ष अर्पित मिश्रा मीडिया प्रभारी राजेश रैकवार को दायित्व निर्वहन की शपथ दिलाई गई। जिला संघठन प्रमुख पंकज सिंघई ने भी युवाओं की ऊर्जा को सकारात्मक दिशा में प्रयुक्त किए जाने का आव्हान किया।
hin_Deva hin_Deva bho_Deva hin_Deva